Tomas Sobockis

Tomas Sobockis (apie 1508–1547) – Lenkijos valstybinis veikėjas, Lenčicos vaiskis (nuo 1532), Karūnos didysis taurininkas (nuo 1539), Karūnos didysis kancleris (1544–1547), Krokuvos burgrafas.

Biografija 
Lenkijos bajorų Sobockių giminės atstovas, herbo „Doliwa“ savininkas. Mokėsi Vitenbergo universitete.

Iš pradžių Tomas Sobockis buvo Lenkijos karaliaus Žygimanto Senojo rūmų rūmininkas, o 1532 m. gavo Lenčicos vaiskio pareigybę.

1535 m. jis buvo išsiųstas vadovaujant Lenkijos delegacijai į Vengriją. 1537 m. Tomas Sobockis vadovaudamas Lenkijos pasiuntinybei važiavo į Prūsiją ir Vatikaną. Taip pat važiavo su pasiuntinybe pas osmanų sultoną. 1539 m. jis buvo paskirtas Karūnos didžiuoju taurininku.

1544–1547 m. užėmė Karūnos didžiojo kanclerio pareigybę.

Literatūra 
 Halina Kowalska, Tomasz Sobocki, w: Polski Słownik Biograficzny, 1999–2000, t. XXXIX, s. 557–560.

Lenkijos bajorai
Karūnos didieji kancleriai
Karūnos didieji taurininkai
Krokuvos burgrafai
Vaiskiai